Lav et referat af nedenstående tekst:

Tekst:
Morten Pipper fra Ljørslev-Ørding på Mors har nogle helt klare drømme og ambitioner for at udvikle sit lokalområde. - Vi vil gerne lave otte store byggegrunde på 4000 kvadratmeter hver, hvor der er plads til en stor køkkenhave og måske en hest, siger han. - Samtidig vil vi gerne lave et parkområde, det vi kalder Kulturparken, i tilknytning dertil, hvor der vil blive nogle tiny houses, som skal fungere som en form for hotel for cykelturister og vandrere i området. Han er medlem af projektgruppen for Kulturparken, som er en af de ting, de drømmer om i lokalsamfundet Ljørslev-Ørding. Men som det ser ud nu, kan drømmene ikke blive til virkelighed. Det sted, hvor de lokale gerne vil udstykke grunde og lave en park, ligger nemlig to kilometer fra kysten, og på grund af kystbeskyttelsesregler, kan kommunen ikke give tilladelse til at udstykke grunde mindre end tre kilometer fra kysten, fortæller Morten Pipper. - Der er faktisk ikke så mange steder på Mors, hvor man kan lave attraktive byggegrunde. Hvis man går tre kilometer ind fra kysten, så mødes man med dem, der går tre kilometer ind fra kysten på den anden side, og så er der ikke så meget tilbage, siger han. Vil være fri Derfor har Ljørslev-Ørding ligesom 38 andre landsbyer og småøer søgt om at blive en del af en ny forsøgsordning, hvor netop landsbyer og øer bliver fritaget for reglerne i et udpeget område. Ordningen blev sat i gang af politikerne på Christiansborg i november 2021, på baggrund af den politiske aftale ”Mere liv i bymidter og landdistrikter”. Formålet er at undersøge den interesse, der er i landsbyer og på småøer, for at få dispensation fra lovgivning, der bremser udviklingen i lokalområderne. Og der er behov for udvikling, hvis landdistrikterne skal blive ved med at være attraktive for nye tilflyttere, mener Morten Pipper. - Vi mangler simpelthen byggegrunde. Vi har mangel på helårsboliger til folk, der gerne vil købe en bolig her. Der er ikke rigtig noget til salg i byen, og derfor synes vi, det er helt oplagt. Der er et ønske om at flytte på landet, men der skal også være attraktive grunde, for at folk gør det, siger han. Kun 10 byer og øer går videre Det er Landdistrikternes Fællesråd, der i starten af det nye år skal skære feltet af ansøgere ned fra 39 til 10. Indtil den proces skal i gang, hjælper de ansøgerne med at opkvalificere sig. Mette Boel, der er projektleder på forsøgsordning for frilandsbyer og -øer i Landdistrikternes Fællesråd, bekræfter, at situationen i Ljørslev-Ørding langt fra er enestående. - Planloven er en af de helt store topscorere i forhold til benspænd, og så er der også mange (af de byer, red), der søger, der ligger ude ved kysten, og de er hæmmet af kystbeskyttelseslinjen, som gør, at man ikke kan bygge og lave nogle ting indenfor 200 meter indenfor kysten, siger hun. - Hvis forsøgene bliver gode, så er det jo altid tanken, når det er Christiansborg, at så vil man gerne rulle det ud nationalt. Så forhåbentlig kan det her være de første spæde skridt til, at man kan se noget mere moderne udvikling på landet. For Morten Pipper er der ingen tvivl om, at målet er at blive en af de 10 forsøgsbyer. - Hvis vi fik mulighed for at blive sat lidt fri, så kunne vi være med til at udvikle nogle regler og dogmer for at gøre det på en bæredygtig måde, som alle interessenter kan se sig i. Sådan så kystlinjen ikke bare bliver plastret til, men at tingene bliver gjort med omtanke og respekt for naturen. I starten af 2023 laver Landdistrikternes Fællesråd en indstilling til Christiansborg med de 10 anbefalede landsbyer og småøer. Hvis der er politisk opbakning til forsøgsordningen, vil den tidligst træde i kræft januar 2024.

Referat:
På Sydøstmors har nogle lokale et brændende ønske om at blive frilandsby i en ny forsøgsordning, der betyder, at områder som deres kan blive fritaget for regler og love for at skabe udvikling.